Αίγινα (μυθολογία)

Η Αίγινα ήταν νύμφη που σύμφωνα με τον μύθο απήχθη από τον Δία. Από την ένωσή τους προήλθε ο βασιλιάς της Αίγινας Αιακός.

Ήταν μια από τις είκοσι κόρες του ποταμού Ασωπού και της Μετώπης, κόρης του ποταμου Λάδωνα. Αδελφή της ήταν η Σαλαμίς. Ο Δίας την ερωτεύτηκε και γι'αυτό το λόγο την απήγαγε μεταφέροντάς της στο νησί Οινόη ή Οινώνη ή Οινόπια, τη σημερινή Αίγινα. Όταν την απήγαγε ο πατέρας της την έψαχνε παντού ώσπου, ο Σίσυφος του αποκάλυψε οτι ο πατέρας των θεών απήγαγε την κόρη του και οτί ο ίδιος, είδε την αρπαγή από τον ψηλό βράχο που καθόταν. Στην αρχή ο Σίσυφος ήταν διστακτικός για το αν θα έπρεπε να αποκαλύψει στον Ασωπό την αρπαγή, για να μην τα βάλει μαζί του ο Δίας. Όταν όμως ο Ασωπός του πρόσφερε μία πηγή με νερό σε αντάλλαγμα για να μάθει τι απέγινε η κόρη του, ο Σίσυφος λησμόνησε τις σκέψεις και τους φόβους του και όπως ήταν διψασμένος τόσες μέρες στο παρατήριο του, ήταν η ιδανική ευκαιρία να προδώσει την αλήθεια.

Να σημειωθεί ότι ο ποταμός Ασωπός υπάρχει ακόμα και σήμερα στην Αίγινα αλλά ονομάζεται "Ρέμα της Σκοτεινής".

Παραπομπές

Πηγές

Αίγινα
Νύμφες της ελληνικής μυθολογίας